CELEX: 52022PC0051
Language: sl
Date: 2022-02-16
Title: Predlog UREDBA EVROPSKEGA PARLAMENTA IN SVETA o spremembi Uredbe (EU) 2019/833 o določitvi ukrepov za ohranjanje in izvrševanje, ki se uporabljajo na upravnem območju Organizacije za ribištvo severozahodnega Atlantika

EVROPSKA
                             KOMISIJA

                                                     Bruselj, 16.2.2022
                                                     COM(2022) 51 final

                                                     2022/0035 (COD)

                                           Predlog

                    UREDBA EVROPSKEGA PARLAMENTA IN SVETA

     o spremembi Uredbe (EU) 2019/833 o določitvi ukrepov za ohranjanje in izvrševanje, ki
         se uporabljajo na upravnem območju Organizacije za ribištvo severozahodnega
                                         Atlantika

SL                                                                                           SL
 ---pagebreak---                               OBRAZLOŽITVENI MEMORANDUM

     1.      OZADJE PREDLOGA
     •       Razlogi za predlog in njegovi cilji
     Glavni namen predloga je, da se v pravo Unije prenesejo spremembe ukrepov za ohranjanje in
     izvrševanje, ki jih je sprejela Organizacija za ribištvo severozahodnega Atlantika (NAFO) na
     svojem letnem zasedanju septembra 2021. Predlog vključuje tudi redakcijske izboljšave
     NAFO in besedilo prilagaja pravnemu okviru EU. NAFO je regionalna organizacija za
     upravljanje ribištva, odgovorna za upravljanje ribolovnih virov v severozahodnem Atlantiku,
     ki so v njeni pristojnosti. Ukrepi NAFO za ohranjanje in izvrševanje se uporabljajo izključno
     na upravnem območju NAFO, tj. na odprtem morju, ki je opredeljeno kot območje zunaj
     območja, na katerem imajo obalne države ribiško jurisdikcijo. EU je pogodbenica NAFO od
     leta 1979.
     Konvencija NAFO določa, da so ukrepi za ohranjanje, ki jih sprejme Komisija NAFO,
     zavezujoči (člen XIV ter člen VI(8) in VI(9)) ter da jih morajo pogodbenice izvajati.
     Z Uredbo (EU) 2019/833 so se ukrepi NAFO za ohranjanje in izvrševanje prenesli v pravo
     Unije. Ta predlog zajema spremembe, ki jih je NAFO sprejela na svojem letnem zasedanju
     septembra 2021. Navedene spremembe so začele veljati 2. decembra 2021 in se uporabljajo
     od navedenega datuma.
     •       Skladnost z veljavnimi predpisi s področja zadevne politike
     Predlog je v skladu z Uredbo (EU) 2019/833.
     Predlog je v skladu z delom VI (Zunanja politika) Uredbe (EU) št. 1380/2013 o skupni ribiški
     politiki, ki določa, da Unija vodi zunanje odnose na področju ribištva v skladu z
     mednarodnimi obveznostmi, pri čemer zagotavlja, da ribolovne dejavnosti EU temeljijo na
     regionalnem sodelovanju na področju ribištva.

     Predlog dopolnjuje Uredbo (EU) 2017/2403 o upravljanju zunanjih ribiških flot, ki določa, da
     se za ribiška plovila Unije uporabljajo dovoljenja za ribolov regionalnih organizacij za
     upravljanje ribištva, ter Uredbo Sveta (ES) št. 1005/2008 o nezakonitem, neprijavljenem in
     nereguliranem ribolovu, ki določa, da se seznam plovil IUU NAFO vključi na seznam plovil
     IUU Unije.

     Ta predlog ne zajema ribolovnih možnosti EU, ki jih določi NAFO. V skladu s členom 43(3)
     Pogodbe o delovanju Evropske unije (PDEU) je Svet pristojen za sprejetje ukrepov o
     določitvi cen, prelevmanov, pomoči in količinskih omejitev ter o določitvi in dodelitvi
     ribolovnih možnosti.

     •       Skladnost z drugimi politikami Unije
     Predlog je skladen z drugimi politikami Unije.

     2.      PRAVNA PODLAGA, SUBSIDIARNOST IN SORAZMERNOST
     •       Pravna podlaga
     Predlog temelji na členu 43(2) PDEU, saj vsebuje določbe, potrebne za doseganje ciljev
     skupne ribiške politike.

SL                                                    1                                              SL
 ---pagebreak---      •       Subsidiarnost (za neizključno pristojnost)
     Predlog je v izključni pristojnosti Unije (člen 3(1)(d) PDEU). Načelo subsidiarnosti se zato ne
     uporablja.

     •       Sorazmernost
     S predlogom se bo zagotovilo, da se izpolnijo obveznosti EU v NAFO, ne da bi se presegalo
     tisto, kar je potrebno za doseganje tega cilja.

     •       Izbira instrumenta
     Izbrani instrument spreminja Uredbo (EU) 2019/833.

     3.      REZULTATI     NAKNADNIH      OCEN,     POSVETOVANJ                                   Z
             ZAINTERESIRANIMI STRANMI IN OCEN UČINKA
     •       Naknadne ocene/preverjanja ustreznosti obstoječe zakonodaje
     Ni relevantno.

     •       Posvetovanja z zainteresiranimi stranmi
     Namen tega predloga je spremeniti Uredbo (EU) 2019/833 s prenosom sprememb ukrepov za
     ohranjanje in izvrševanje, sprejetih na letnem zasedanju NAFO septembra 2021, v pravo
     Unije. Posvetovanja z nacionalnimi strokovnjaki in predstavniki industrije iz držav članic EU
     so potekala pred letnim srečanjem NAFO, na katerem so bila ta priporočila sprejeta, in med
     pogajanji NAFO.

     •       Zbiranje in uporaba strokovnih mnenj
     Ta predlog v pravo Unije prenaša spremembe ukrepov za ohranjanje NAFO, ki so bile
     sprejete v skladu z znanstvenimi in nadzornimi nasveti stalnih odborov NAFO.

     •       Ocena učinka
     Ni relevantno. Ta predlog v pravo Unije prenaša spremembe ukrepov za ohranjanje NAFO, ki
     so zavezujoče za pogodbenice in se neposredno uporabljajo za države članice.

     •       Ustreznost in poenostavitev ureditve
     Ta predlog ni povezan z ustreznostjo in poenostavitvijo predpisov (program REFIT).

     •       Temeljne pravice
     Ta predlog ne vpliva na varstvo temeljnih pravic.

     4.      PRORAČUNSKE POSLEDICE
     Ta predlog nima proračunskih posledic.

     5.      DRUGI ELEMENTI
     •       Načrti za izvedbo ter ureditev spremljanja, ocenjevanja in poročanja
     Ni relevantno.

SL                                                 2                                                   SL
 ---pagebreak---      •       Obrazložitveni dokumenti (za direktive)
     Ni relevantno.

     •       Natančnejša pojasnitev posameznih določb predloga
     S predlogom se izvajajo spremembe, sprejete na letnem zasedanju NAFO septembra 2021, ki
     se nanašajo na izračun kvote „drugo“, ki uvaja podporne ukrepe za trsko v sektorju 3M v
     zvezi z inšpekcijskim pregledom iztovorjenega ulova, in za grenlandsko morsko ploščo.
     Spremembe vključujejo tudi revidirane določbe, ki se nanašajo na dodatne postopke, resne
     kršitve v zvezi z uporabo velikosti mrežnega očesa, mreže ali rešetke in okrepljene ukrepe v
     zvezi s spremljanjem kršitev ter prenosom dokumentov NAFO in Evropski agenciji za nadzor
     ribištva.

     Predlog prav tako na Komisijo prenaša pooblastilo za spremembo Uredbe (EU) 2019/833 v
     zvezi z iztovorjenim ulovom in inšpekcijskim pregledom grenlandske morske plošče iz člena
     10(1), točka (e), ter nadzornimi ukrepi za trsko v sektorju 3M iz člena 9a, če NAFO v
     prihodnosti spremeni svoje ukrepe. Da bi v vseh prihodnjih ribolovnih sezonah plovilom
     Unije omogočili ribolov pod enakimi pogoji, kot jih imajo plovila drugih pogodbenic NAFO,
     je sprememba teh določb potrebna čim prej.

SL                                                3                                                 SL
 ---pagebreak---                                                               2022/0035 (COD)

                                                   Predlog

                       UREDBA EVROPSKEGA PARLAMENTA IN SVETA

     o spremembi Uredbe (EU) 2019/833 o določitvi ukrepov za ohranjanje in izvrševanje, ki
         se uporabljajo na upravnem območju Organizacije za ribištvo severozahodnega
                                         Atlantika

     EVROPSKI PARLAMENT IN SVET EVROPSKE UNIJE STA –
     ob upoštevanju Pogodbe o delovanju Evropske unije in zlasti člena 43(2) Pogodbe,
     ob upoštevanju predloga Evropske komisije,
     po posredovanju osnutka zakonodajnega akta nacionalnim parlamentom,
     ob upoštevanju mnenja Evropskega ekonomsko-socialnega odbora1,
     v skladu z rednim zakonodajnim postopkom,
     ob upoštevanju naslednjega:
     (1)    Uredba (EU) 2019/833 Evropskega parlamenta in Sveta2 je bila sprejeta, da bi v pravo
            Unije prenesla najnovejše ukrepe za ohranjanje in izvrševanje, ki se uporabljajo na
            upravnem območju Organizacije za ribištvo severozahodnega Atlantika (NAFO). Ta
            uredba je bila naknadno spremenjena z ukrepi NAFO, sprejetimi na njenih letnih
            zasedanjih v letih 2019 in 20203.
     (2)    NAFO je nato na 43. letnem zasedanju septembra 2021 sprejela več pravno
            zavezujočih sklepov za ohranjanje ribolovnih virov v okviru svojih pristojnosti v zvezi
            z ohranjanjem ulova pri kvoti „drugo“, inšpekcijskim pregledom v pristanišču pri
            iztovorjenem ulovu trske v sektorju 3M in grenlandske morske plošče, spremljanjem
            in okrepljenimi določbami, ki se nanašajo na kršitve, ter njihovim izvrševanjem.
     (3)    Navedeni sklepi so naslovljeni na pogodbenice NAFO in vsebujejo tudi obveznosti za
            upravljavce. Ukrepi NAFO za ohranjanje in izvrševanje so od začetka veljavnosti 2.
            decembra 2021 zavezujoči za vse pogodbenice NAFO. Kar zadeva Evropsko Unijo,
            jih je treba prenesti v pravo Unije, če še niso določeni v njem.
     (4)    Uredbo (EU) 2019/833 bi bilo zato treba spremeniti, da bi se ti novi ukrepi NAFO
            uporabljali za ribiška plovila Unije.
     (5)    Nekatere določbe ukrepov za ohranjanje in izvrševanje bodo verjetno spremenjene na
            prihodnjih letnih zasedanjih NAFO po uvedbi novih tehničnih ukrepov v zvezi s
            spremembo biomase staležev in revizijo območnih omejitev dejavnosti pridnenega

     1
            UL C , , str. .
     2
            Uredba (EU) 2019/833 Evropskega parlamenta in Sveta z dne 20. maja 2019 o določitvi ukrepov za
            ohranjanje in izvrševanje, ki se uporabljajo na upravnem območju Organizacije za ribištvo
            severozahodnega Atlantika, spremembi Uredbe (EU) 2016/1627 ter razveljavitvi uredb Sveta (ES) št.
            2115/2005 in (ES) št. 1386/2007 (UL L 141, 28.5.2019, str. 1).
     3
            Uredba (EU) 2021/1231 Evropskega parlamenta in Sveta z dne 14. julija 2021 o spremembi Uredbe
            (EU) 2019/833 o določitvi ukrepov za ohranjanje in izvrševanje, ki se uporabljajo na upravnem
            območju Organizacije za ribištvo severozahodnega Atlantika (UL L 274, 30.7.2021, str. 32).

SL                                                     4                                                        SL
 ---pagebreak---            ribolova. Da bi take prihodnje spremembe ukrepov za ohranjanje in izvrševanje hitro
           prenesli v pravo Unije pred začetkom ribolovne sezone, bi bilo treba na Komisijo
           prenesti pooblastilo, da v skladu s členom 290 Pogodbe o delovanju Evropske unije
           sprejme akte v zvezi z ukrepi za iztovorjen ulov in inšpekcijske preglede za
           grenlandsko morsko ploščo ter nadzornimi ukrepi za trsko v sektorju 3M.
     (6)   Zlasti je pomembno, da se Komisija pri svojem pripravljalnem delu ustrezno
           posvetuje, tudi na ravni strokovnjakov, in da se navedeno posvetovanje izvede v
           skladu z načeli, določenimi v Medinstitucionalnem sporazumu z dne 13. aprila 2016 o
           boljši pripravi zakonodaje4. Za zagotovitev enakopravnega sodelovanja pri pripravi
           delegiranih aktov bi morala Evropski parlament in Svet zlasti prejeti vse dokumente
           istočasno kot strokovnjaki iz držav članic, njuni strokovnjaki pa bi se morali
           sistematično udeleževati sestankov strokovnih skupin Komisije, ki zadevajo pripravo
           delegiranih aktov.
     (7)   Uredbo (EU) 2019/833 bi bilo zato treba ustrezno spremeniti –
     SPREJELA NASLEDNJO UREDBO:

                                                Člen 1
                                    Spremembe Uredbe (EU) 2019/833
     Uredba (EU) 2019/833 se spremeni:
     (1)     v členu 7(3) se točka (d) nadomesti z naslednjim:
           “(d) kadar velja prepoved ribolova (moratorij) ali kadar je kvota „drugo“, ki je na
           voljo za zadevni stalež, v celoti izkoriščena: 1250 kg ali 5 %, pri čemer se upošteva
           večja vrednost za navedene pogodbenice po njihovem obvestilu o uporabi kvote
           „drugo“ v skladu s členom 6 te uredbe;“;
     (2)     v členu 9a(1), točka (c), se prvi stavek nadomesti z naslednjim:
             „vsaka država članica v svojih pristaniščih pregleda vsaj 50 % iztovorjenega ali
             pretovorjenega ulova trske iz sektorja 3M in pripravi poročilo o inšpekcijskem
             pregledu v obliki, predpisani v Prilogi IV.C k ukrepom za ohranjanje in izvrševanje
             iz točke 9 Priloge k tej uredbi, ter ga v 12 delovnih dneh od datuma končanega
             inšpekcijskega pregleda pošlje izvršnemu sekretarju NAFO ter v vednost Komisiji in
             agenciji EFCA.“;
     (3)     v členu 10(1), točka (e), se prvi stavek nadomesti z naslednjim:
             „(e) vsaka država članica v svojih pristaniščih pregleda vsak iztovorjeni ulov
             grenlandske morske plošče, če količina tega staleža na krovu predstavlja bodisi več
             kot 5 % celotnega ulova bodisi več kot 2 500 kg, in pripravi poročilo o
             inšpekcijskem pregledu v obliki, predpisani v Prilogi IV.C k ukrepom za ohranjanje
             in izvrševanje iz točke 9 Priloge k tej uredbi, ter ga v 14 delovnih dneh od datuma
             končanega inšpekcijskega pregleda pošlje izvršnemu sekretarju NAFO ter v vednost
             Komisiji in agenciji EFCA.“;
     (4)     v členu 29 se odstavek 1 nadomesti z naslednjim:
             „Vsaka država članica najpozneje 1. novembra vsako leto pošlje naslednje
             informacije agenciji EFCA (in v vednost Komisiji), ki zagotovi, da se te informacije
             posredujejo izvršnemu sekretarju NAFO:

     4
             UL L 123, 12.5.2016, str. 1.

SL                                                 5                                                SL
 ---pagebreak---              (a) kontaktne informacije pristojnega organa, ki deluje kot kontaktna točka za
             namene takojšnjega obveščanja o kršitvah na upravnem območju, in vse nadaljnje
             spremembe teh informacij, najpozneje 15 dni pred začetkom učinkovanja
             spremembe;
             (b) imena inšpektorjev in inšpektorjev pripravnikov ter ime, radijski klicni znak in
             kontaktne informacije za komunikacijo vsakega inšpekcijskega plovila, ki ga je
             dodelila sistemu. Kadar koli je mogoče, obvestilo o spremembah tako sporočenih
             informacij posreduje najmanj 60 dni vnaprej.“;
     (5)     v členu 35(1) se točka (g) nadomesti z naslednjim:
             „(g) ribolov z neodobreno velikostjo mrežnega očesa, rešetke ali razdalje med
             prečkami rešetke ali brez uporabe izločevalnih mrež ali rešetk v nasprotju s členom
             13 ali členom 14;“;
     (6)     v členu 36(1) se točka (d) nadomesti z naslednjim:
             „zagotovi, da so sankcije, ki se uporabljajo za kršitve, in kolikor je to mogoče v
             nacionalni zakonodaji za ponavljajoče se hude kršitve, zlasti tiste, ugotovljene v
             skladu s členom 35(3), točka (c)(iii) in (iv), dovolj stroge, da učinkovito zagotovijo
             skladnost, odvračajo od nadaljnjih kršitev ali njihovih ponovitev in kršiteljem
             odvzamejo koristi, ki izhajajo iz kršitve.“;
     (7)     v členu 36(2) se dodata točki (e) in (f):
             „(e) povečane ali dodatne zahteve glede poročanja; med drugim večja pogostost
             poročanja ali dodatni podatki, ki jih je treba sporočiti; ter
             (f) povečane ali dodatne zahteve za spremljanje, med drugim napotitev opazovalca
             ali inšpektorja na krov ali elektronsko spremljanje na daljavo, ki se izvaja v skladu z
             ustreznimi tehničnimi specifikacijami za ribiška plovila, ki delujejo v NAFO.“;
     (8)     v členu 40(3) se drugi stavek nadomesti z naslednjim:
             „Komisija te informacije posreduje izvršnemu sekretarju NAFO.“;
     (9)     člen 50, odstavek 2, se spremeni:
             (a) točka (c) se nadomesti z naslednjim:
             „(c) postopki glede plovil, ki imajo na krovu več kot 50 ton žive teže skupnega ulova
             in vstopajo na upravno območje zaradi ribolova grenlandske morske plošče, glede
             vsebine obvestil, določene v točkah (a) in (b) člena 10(2), in pogoji za začetek
             ribolova iz točke (d) člena 10(2); ter določbe za iztovorjen ulov in inšpekcijske
             preglede, ki se nanašajo na grenlandsko morsko ploščo iz člena 10(1), točka (e);“,
             (b) doda se naslednja točka (l):
             „(l) nadzornimi ukrepi za trsko iz sektorja 3M iz člena 9a.“

                                                  Člen 2
     Ta uredba začne veljati dvajseti dan po objavi v Uradnem listu Evropske unije.

SL                                                   6                                                 SL
 ---pagebreak---      Ta uredba je v celoti zavezujoča in se neposredno uporablja v vseh državah članicah.
     V Bruslju,

     Za Evropski parlament                      Za Svet
     predsednica                                predsednik

SL                                                 7                                        SL